የኢትዮጵያና  የአረብ ኤሜሬቶች  ቢዝነስ  ፎረም  ተካሄደ
 ኢትዮጵያ የተባበሩት አረብ ኢሜሬትስ ኢንቨስትመንት በእድገት ጉዞዋ ውስጥ ቦታ እንዲኖራቸው ምቹ የኢንቨስትመንት ሁኔታች መፍጠርዋን የኢፌዴሪ ፕሬዝዳንት ዶክተር ሙላቱ ተሾመ ገለፁ፡፡የኢትዮጵያውያንና የተባበሩት አረብ ኤሜሬትስ ቢዝነስ ፎረም ተካሂዷል፡፡በቢዝነስ ፎረሙ ኢትዮጵያ ያላትን የኢንቨስትመንት ፖሊሲና አማራጮች   አስተዋውቃለች፡፡በፎረሙ ላይ የኢፌዴሪ ፕሬዝዳንት ዶክተር ሙላቱ ተሾመ በኢትዮጵያ ኢንቨስት ለሚያደርጉ የውጭ ባለሀብቶች ተገቢውን ድጋፍ እንደምታደርግ አስታውቀዋል፡፡የውጭ ጉዳይ ሚኒስቴር የቢዝነስ ልማት ዳይሬክተር አቶ ከበደ አበራ በኢትዮጵያ ያለውን የኢንቨስትመንት አማራጭ ለመድረኩ ታዳሚዎች አቅርበዋል፡፡ለኢንቨስተሮች ምቾት ሲባል ተግባራዊ የተደረገው የአንድ መስኮት አገልግሎት የውጭ ባለሀብቶች ወደስራ እስኪገቡ ድረስ ተገቢውን ድጋፍ እንዲያገኙ እንዳስቻላቸውም በመድረኩ ተጠቁሟል፡፡በየዘርፉ የተቃቃሙ ድጋፍ ሰጪ ኢንስቲትዩቶችም በተለያየ መልክ ለሚሰማሩ ባልሀብቶች አስፈላጊውን ድጋፍ እየሰጡ እንደሆነ ተገልጿል፡፡በውይይቱ የተሳተፉ የአረብ ኢሜሬትስ ባልሀብቶች በተለያዩ ጉዳዮች ላይ ጥያቄዎች አንስተው በፕሬዘዳንት ዶክተር ሙላቱ ተሾመ ምላሽ ተሰቷቸዋል፡፡ባልሀብቶቹም በኢትዮጵያ ያለው የኢንቨስትመንት ፖሊሲና አማራጮች እጅግ ሳቢ እንደሆኑም ገልፀዋል፡፡ (ኢብኮ)